Diari Oficial de la Generalitat Valenciana


Sumari del DOGV 9385, del 18-07-2022 (2022/6787)

RESOLUCIÓ de 13 de juliol de 2022, de la consellera d'Innovació, Universitats, Ciència i Societat Digital, per la qual es nomena Maria Vallejo Viejo membre del Ple del Consell Valèncià d'Universitats i Formació Superior.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/6787


Data del document
:   13-07-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 13 de juliol de 2022, de la consellera d'Innovació, Universitats, Ciència i Societat Digital, per la qual es nomena Maria Vallejo Viejo membre del Ple del Consell Valèncià d'Universitats i Formació Superior. [2022/6787]  
La Llei 4/2007, de 9 de febrer, de la Generalitat, de Coordinació del Sistema Universitari Valencià crea i regula, en el capítol II del títol III, el Consell Valencià d'Universitats i de Formació Superior, i en l'article 25.1.d estableix que el Ple del Consell estarà integrat, entre altres vocals, per un representant de l'estudiantat de cadascuna de les universitats del Sistema Universitari Valencià, triats entre ells pel procediment que establisca cada Universitat.  
L'article 26.1 de la mencionada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
En data 14 de maig de 2022 es nomena a María Vallejo Viejo com a presidenta del Consell d'Estudiants de la Universitat d'Alacant, i es designa com a representant de l'estudiantat de la citada universitat en el Consell Valencià d'Universitats i Formació Superior, en substitució d'Álvaro Asencio Gallego.  
Vist tot això, de conformitat amb el que es disposa en l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, conformement amb la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc  
  
Primer  
Nomenar María Vallejo Viejo como a vocal del Consell Valencià d'Universitats i de Formació Superior, en representació de l'estudiantat de la Universitat d'Alacant, en substitució de Álvaro Asencio Gallego.  
  
  
Segon  
La duració del mandat serà fins al 23 de juliol de 2023.  
  
Tercer  
La present resolució farà efecte des del mateix dia de la seua signatura, sense perjudici de la posterior publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquesta resolució que posa fi a la via administrativa podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans següents:  
  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
Alacant, 13 de juliol de 2022.- La consellera d'Innovació, Universitats, Ciència i Societat Digital: Josefina Bueno Alonso.